สวัสดีค่ะ คือหนูอายุ21ปีมีอาการเหนื่อยง่าย ตกใจง่าย หัวใจเต้นเร็ว ถ้าเป็นปกติหัวใจจะเต้นอยู่ที่ประมาน90ครั้ง/นาทีกว่าๆ(วัดจากแอปเปิ้ลวอช) ถ้าตกใจหรือรู้สึกเหนื่อยหัวใจจะเต้นอยู่ที่ประมาน110ครั้ง/นาทีค่ะ หนูพยายามจะบริจาคเลือดมา3ปีแต่บริจาคไม่ได้เพราะว่าวัดแล้วหัวใจจะเต้นอยู่ที่130ครั้ง/นาที เมื่อเดือนที่แล้วจะไปบริจาควัดหัวใจได้140ครั้ง/นาทีเลยค่ะ แบบนี้ผิดปกติไหมค่ะหรือว่าเป็นปกติ (พ่อหนูเสียชีวิตเพราะเส้นเลือดหัวใจพองโตแล้วก็แตกค่ะจะมีส่วนหรือมีผลอะไรไหมค่ะ)
สวัสดีค่ะ อาการหัวใจเต้นเร็วเกิน 100 ครั้งต่อนาที ตกใจง่ายดังกล่าวมานั้น อาจจะมีสาเหตุจากหัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย ส่วนประวัติของบิดาที่เป็นเส้นเลือดหัวใจพองโตนั้น อาจจะเป็นหรือไม่เป็นโรคทางกรรมพันธุ์ก็ได้ ขึ้นกับชนิดที่แน่นอนของโรค สาเหตุอื่นๆเช่น มีภาวะหอบหืด ถุงลมโป่งพองโรคไทรอยด์ทำงานมากผิดปกติ การใช้ยาหรือสารเสพติดที่กระตุ้นการทำงานของหัวใจ หรือมีสาเหตุจากความวิตกกังวลโดยไม่มีสาเหตุทางกาย มักสัมพันธ์กับเหตุการณ์ที่ทำให้ตื่นเต้น ตกใจ มักเป็นชั่วคราว หายได้เองโดยถ้ามีอาการใจสั่น ร่วมกับเหนื่อยง่ายมากขึ้น เจ็บแน่นหน้าอก ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ สามารถแจ้งให้แพทย์ทราบเรื่องประวัติของพ่อ อาจจะต้องดูประวัติการรักษาของพ่อเพิ่มเติมถ้ามีให้แน่ชัดร่วมด้วย แต่เบื้องต้นคิดว่าน่าจะไม่เกี่ยวข้องกันโดยตรงค่ะเบื้องต้นควรจะงดการออกแรงหรือทำกิจกรรมที่ทำให้เหนื่อยไปก่อน งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่ไม่ได้อยู่ภายใต้การดูแลของแพทย์